Predkladacia správa

Správa o výsledkoch činnosti Úradu pre verejné obstarávanie za rok 2002 sa predkladá na rokovanie vlády Slovenskej republiky na základe úlohy C.1. vyplývajúcej z uznesenia vlády Slovenskej republiky č. 228 zo 7. marca 2001.

Obsahom materiálu je informácia o činnosti úradu, ako aj informácia o uplatňovaní zákona č. 263/1999 Z. z. o verejnom obstarávaní a o zmene a doplnení niektorých zákonov, ako vyplýva zo zmien a doplnení vykonaných zákonom č. 557/2001 Z. z. za predchádzajúci rok. Zároveň správa poukazuje aj na problémy pri uplatňovaní pravidiel verejného obstarávania, ktoré sa vyskytujú v obstarávateľskej obci a v podnikateľskej sfére.

Predložený materiál má informatívny charakter, z toho dôvodu nebol predložený na medzirezortné pripomienkové konanie. 

Správa môže byť zverejnená v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií). Úrad zverejnení správu na svojej internetovej stránke po jej prerokovaní vo vláde Slovenskej republiky.